cyanic-selkie/wikianc huggingface dataset:
Burundi bwacu
Στίχοι στη γλώσσα Κιρούντι (με διακριτικά στους τόνους)(utwatuzo)
Vuza impundu wiganzuye uwakúganza uwakúganza.
Burundi bwâcu, nkóramútima kurí twese,
Tugutuye amabóko, umutima n'úbuzima,
Horana ubumwe n'ábagabo n'ítekane.
Γαλλικοί στίχοι
Cher Burundi, ô doux pays,
En tout bien, tout honneur, accédé à l'indépendance.
Mutilé et meutri, tu es demeuré maître de toi-même.
L'heure venue, t'es levé
Et fièrement tu t'es hissé au rang des peuples libres.
Reçois donc le compliment des nations,
Agrée l'hommage de tes enfants.
Cher Burundi, héritage sacré de nos aïeux,
Reconnu digne de te gouverner
Au courage tu allies le sentiment de l'honneur.
Chante la gloire de ta liberté reconquise.
Cher Burundi, digne objet de notre plus tendre armour,
Veuille Dieu, qui nous a fait don de toi, te conserver à notre vénération.
Sous l'egide de l'Unité,
Dans la paix, la joie et la prospérité.
Ελληνική μετάφραση
Μπουρούντι μας, ευγενική χώρα,
Πάρε τη θέση σου στη συναυλία των εθνών,
Οδεύοντας στην ανεξαρτησία με ένδοξους σκοπούς.
Πληγωμένη και μελανιασμένη, έμεινες (όμως) κυρίαρχη του εαυτού σου.
Όταν ήρθε η ώρα, ξεσηκώθηκες,
Ανεβάζοντας τον εαυτό σου με υπερηφάνια στις βαθμίδες των ελεύθερων λαών.
Δέχτηκες, ύστερα, τα συγχαρητήρια των κρατών
Και τις τιμές των γιων σου.
Είθε το όνομά σου να αντηχεί σε όλο το Σύμπαν.
Μπουρούντι μας, ιερή κληρονομιά των προγόνων μας,
Αναγνωρισμένη ότι άξιζες αυτοκυβέρνηση,
Με το θάρρος σου έχεις επίσης την αίσθηση των τιμών.
Τραγούδα τη δόξα της ελευθερίας που κατέκτησες ξανά.
Μπουρούντι μας, που αξίζεις την πιο τρυφερή μας αγάπη,
Ορκιζόμαστε υπηρέτες στα χέρια σου στην καρδιά και στη ζωή μας.
Είθε ο Θεός, που σε έδωσε σε εμάς. να σε φυλάει ώστε να σε τιμούμε,
Κάτω από την ασπίδα της ενότητας,
Με ειρήνη, χαρά και ευημερία.
Φρανσουά Μανσάρ
Ο Φρανσουά Μανσάρ (γαλλικά: François Mansart) (1598 - 1666) ήταν Γάλλος αρχιτέκτονας που εισήγαγε τον κλασικισμό στην μπαρόκ αρχιτεκτονική της Γαλλίας στα μέσα του 17ου αιώνα. Τα κτήριά του διακρίνονται για την κομψότητα και την αρμονία τους.
Ο Μανσάρ χρησιμοποίησε ευρέως τη στέγη που φέρει το όνομά του, δίκλινη στέγη με παράθυρα και επιπλέον κατοικήσιμο χώρο με σοφίτες, αν και δεν ήταν ο πρώτος που τις δημιούργησε.
Βιογραφικά στοιχεία - Καριέρα
Ο Φρανσουά Μανσάρ γεννήθηκε στις 23 Ιανουαρίου 1598 στο Παρίσι. Ο πατέρας του ήταν αρχιμάστορας ξυλουργός. Δεν εκπαιδεύτηκε ως αρχιτέκτονας αλλά ως λιθοδόμος και γλύπτης. Όταν μεγάλωσε, μαθήτευσε και μυήθηκε στις δεξιότητες του αρχιτέκτονα στο εργαστήριο του Σαλομόν ντε Μπρος, του πιο δημοφιλούς αρχιτέκτονα της βασιλείας του Ερρίκου Δ΄.
Ο Μανσάρ αναγνωρίστηκε ιδιαίτερα από τη δεκαετία του 1620 και μετά για το στυλ και τις ικανότητές του ως αρχιτέκτονας, αλλά θεωρήθηκε ιδιότροπος και δύσκολος τελειομανής, καθώς συχνά γκρέμιζε τις οικοδομές του για να αρχίσει να τις χτίζει από την αρχή. Μόνο οι πλουσιότεροι μπορούσαν να ανταπεξέλθουν στα έξοδα, καθώς οι κατασκευές του στοίχιζαν πανάκριβα. αριστερά|μικρογραφία|Στέγες Μανσάρ κατά μήκος του Μπουλβάρ Οσμάν στο [[Παρίσι, κατασκευάστηκαν κατά τη διάρκεια της Δεύτερης γαλλικής αυτοκρατορίας]] Το μόνο σωζόμενο παράδειγμα της πρώιμης δουλειάς του είναι ο πύργος του Μπαλρουά κοντά στο Μπαγιέ, που κτίσθηκε για τον Ζαν ντε Σουαζί, σύμβουλο του Γκαστόν της Γαλλίας και αδελφού του Λουδοβίκου ΙΓ΄, και αποτελείται από τρία συγκροτήματα. Κατασκευάστηκε από το 1626 έως το 1636. Ο Γκαστόν της Γαλλίας ήταν τόσο ικανοποιημένος με το αποτέλεσμα που το 1635 κάλεσε τον Μανσάρ να ανακαινίσει το κάστρο του Μπλουά. Ο αρχιτέκτονας σκόπευε να ανοικοδομήσει αυτήν την πρώην βασιλική κατοικία εξ ολοκλήρου, αλλά τελικά μόνο η βόρεια πτέρυγα ανακατασκευάστηκε με σχέδια του Μανσάρ. Το 1632, σχεδίασε την Εκκλησία της Αγίας Μαρίας των Αγγέλων χρησιμοποιώντας το Πάνθεον ως έμπνευση.
Χαρακτηριστικό στοιχείο των κτηρίων του ήταν οι στέγες, δίκλινες στέγες με παράθυρα και επιπλέον κατοικήσιμο χώρο με σοφίτες, που έλαβαν το όνομά του λόγω της ευρείας χρήσης. Το παλαιότερο γνωστό παράδειγμα στέγης Μανσάρ, χαρακτηριστική των γαλλικών κτηρίων, αποδίδεται στον Πιέρ Λεσκό σε τμήμα του Λούβρου που κατασκεύασε γύρω στο 1550.
Τα περισσότερα κτήρια που ανήγειρε ο Μανσάρ ανακατασκευάστηκαν ή κατεδαφίστηκαν. Το καλύτερα διατηρημένο παράδειγμα της ώριμης περιόδου του είναι το κάστρο του Μαιζόν-Λαφίτ, το οποίο διατηρεί μοναδικά την αυθεντική εσωτερική διακόσμηση, που περιλαμβάνει μεγαλοπρεπές κλιμακοστάσιο. Η κατασκευή είναι αυστηρά συμμετρική με στέγη «μανσάρ» και είναι παρόμοια με τις προηγούμενες εργασίες του αλλά εδώ έδωσε μεγάλη έμφαση στο ανάγλυφο. Θεωρείται το κτήριο που ενέπνευσε τον νεοκλασικισμό του 18ου αιώνα.
Κακοτυχίες
μικρογραφία|250x250εσ|Πτέρυγα [[Γκαστόν της Γαλλίας|Γκαστόν τηςΟρλεάνης στο κάστρο του Μπλουά ]] Κατά την τελευταία εικοσαετία της ζωής του, ο Μανσάρ αντιμετώπισε κακοτυχίες, που ίσως οφείλονταν και στον χαρακτήρα του ή τις επιλογές του. Το 1640, ανέλαβε την εκπόνηση των σχεδίων της μονής και της εκκλησίας της Βαλ-ντε-Γκρας στο Παρίσι, κατόπιν παραγγελίας της Άννας της Αυστρίας. Αντικαταστάθηκε όμως από τον αρχιτέκτονα Ζακ Λεμερσιέ (ο οποίος βασικά ακολούθησε τα σχέδια του Μανσάρ), όταν τα έξοδα για τα θεμέλια μόνο ξεπέρασαν τον συνολικό προϋπολογισμό των κτηρίων.
Μαζί με τη μεγάλη περιουσία του, είχε δημιουργήσει πολλούς εχθρούς που τον κατηγορούσαν για τις συνεχείς αλλαγές των σχεδίων του, για εξωφρενικές σπατάλες και ανεντιμότητα. Παρ' όλα αυτά, συνέχιζε να εργάζεται για σημαντικά πρόσωπα.
Στη δεκαετία του 1650, ο Μανσάρ έγινε στόχος πολιτικών εχθρών του πρωθυπουργού καρδινάλιου Μαζαρίνου, για τον οποίο ο Μανσάρ εργαζόταν συχνά. Το 1651 δημοσιεύθηκε η Μανσαριάδα, ένα δυσφημιστικό φυλλάδιο που κατηγορούσε τον αρχιτέκτονα για σπατάλες και μηχανορραφίες.
Μετά την άνοδο του Λουδοβίκου ΙΔ΄ στο θρόνο, ο Μανσάρ έχασε πολλές από τις παραγγελίες του από άλλους αρχιτέκτονες. Τα σχέδια του για την αναδιαμόρφωση του ανακτόρου του Λούβρου και για το βασιλικό μαυσωλείο στη βασιλική Σαιν-Ντενί δεν εκτελέστηκαν ποτέ, στην περίπτωση του Λούβρου, επειδή δεν υπέβαλε λεπτομερή σχέδια. Μερικά από τα σχέδιά του επαναχρησιμοποιήθηκαν αργότερα από τον μικρανεψιό του Ζυλ Αρντυάν Μανσάρ.
Πέθανε στο Παρίσι στις 23 Σεπτεμβρίου 1666. Δεν είχε παντρευτεί και δεν απέκτησε απογόνους.
Εξωτερικοί σύνδεσμοι
Κατηγορία:Γάλλοι αρχιτέκτονες
199
Η τρέχουσα σελίδα αφορά το έτος 199 κατά το Γρηγοριανό ημερολόγιο
Θάνατοι
Κατηγορία:Έτη
Μονομαχία στο Ελ Πάσο
μικρογραφία|260x260εσ|[[Κλιντ Ίστγουντ (αριστερά) και Αντονίτο Ρουίζ σε σκηνή της ταινίας]] Η Μονομαχία στο Ελ Πάσο (πρωτότυπος τίτλος: Per qualche dollaro in più ή στα αγγλικά: For a few dollars more), είναι σπαγγέτι γουέστερν του 1965 σε σκηνοθεσία Σέρτζιο Λεόνε και μουσική του Ένιο Μορικόνε. Πρωταγωνιστούν οι Κλιντ Ήστγουντ, Λι Βαν Κλιφ και Τζιάν Μαρία Βολοντέ.
Πλοκή
Ο Άντρας χωρίς Όνομα που πολλοί αποκαλούν Μάνκο είναι κυνηγός επικηρυγμένων κακοποιών και βγάζει τα προς το ζην από τις αμοιβές που παίρνει, ένα επάγγελμα που κάνει και ένα πρώην μέλος του αμερικανικού στρατού ο Συνταγματάρχης Ντάγκλας Μόρτιμερ. Τελικά και οι δύο μαθαίνουν ότι ένας αδίστακτος ψυχοπαθής που ονομάζεται «Ελ Ίντιο» έχει αποδράσει από τις φυλακές με την βοήθεια της συμμορίας του.
Ο Ίντιο έχει πάνω του ένα μουσικό ρολόι τσέπης που ήταν ένα ενθύμιο της νιότης του, το χρησιμοποιεί για να το φορά στη μονομαχία. Μια σειρά από φλάσμπακ αποκαλύπτουν ότι είχε πάρει το ρολόι από μια νεαρή γυναίκα, η οποία μετά θα αυτοκτονήσει, αφού προηγουμένως ο Ελ Ίντιο την είχε βιάσει και δολοφόνησει τον σύζυγό της. Το περιστατικό αυτό έχει στοιχειώσει τον Ελ Ίντιο, που καπνίζει συνεχώς για να θολώσει τη μνήμη του.
Ο Ίντιο σχεδιάζει να ληστέψει την τράπεζα του Ελ Πάσο, η οποία διαθέτει μια μυστική κρύπτη που περιέχει «σχεδόν ένα εκατομμύριο δολάρια». Ο Μάνκο φτάνει στην πόλη και είναι σε γνώση του Μόρτιμερ, ο οποίος είχε φτάσει νωρίτερα. ​Ο Μάνκο θα αντιμετωπίσει τον Μόρτιμερ αφού και οι δύο έχουν μελετήσει ο ένας τον άλλον και αποφασίζουν να συνεργαστούν. Ο Μόρτιμερ πείθει τον Μάνκο να συμμετάσχει στην συμμορία του Ίντιο για να καταφέρουν να τον συλλάβουν. Έτσι ο Μάνκο θα μπει στη συμμορία αφού προηγουμένως είχε απελευθερώσει έναν φίλο του Ίντιο από τη φυλακή, παρά τις υποψίες του Ίντιο.
Ο Ίντιο στέλνει τον Μάνκο και τρεις άλλους για να ληστέψουν την τράπεζα στη κοντινή πόλη Σάντα Κρουζ. Ο Μάνκο θα αφοπλίσει τους τρεις ληστές και στέλνει έναν ψευδή τηλεγραφικό συναγερμό για να ειδοποιήσει τον σερίφη του Ελ Πάσο και την παρέα του και να τους οδηγήσει στη Σάντα Κρουζ. Ο Ίντιο και η συμμορία του παράλληλα ληστευούν την τράπεζα του Ελ Πάσο και αφού πάρουν το χρηματοκιβώτιο θα προσπαθήσουν να το ανατινάξουν ανεπιτυχώς. Ο Μάνκο θα επιστρέψει μόνος του από την Σάντα Κρουζ αλλά ο Ίντιο δέχεται την εκδοχή των γεγονότων όπως την λέει ο Μάνκο χάρη σε έναν τραυματισμό που του είχε προκαλέσει ο Μόρτιμερ νωρίτερα.
Ο Μάνκο καταφέρνει να πείσει τη συμμορία για να πάνε στη μικρή συνοριακή πόλη Άκουα Καλιέντε παρά την συνήθη διαδρομή μέσω του Ρίο Μπράβο. Εν τω μεταξύ ο Μόρτιμερ, ο οποίος αναμένει τον Μάνκο θα αποκλίνει από την προγραμματισμένη ενέδρα τους, είναι ήδη εκεί. Ο Μόρτιμερ θα συναντήσει την συμμορία και θα προσφέρει τις υπηρεσίες του στον Ίντιο για να ανοίξει το χρηματοκιβώτιο χωρίς τη χρήση εκρηκτικών υλών.
Ο Μάνκο και ο Μόρτιμερ θα ανοίξουν κρυφά το χρηματοκιβώτιο και μετά θα κρύψουν τα χρήματα αλλά αργότερα θα συλληφθούν από την συμμορία και θα ξυλοκοπηθούν άγρια. Ο Ίντιο θα αποκαλύψει μετά ότι γνώριζε ότι και οι δύο είναι κυνηγοί επικηρυγμένων. Αργότερα εκείνο το βράδυ, ο Ίντιο και ο υπολοχαγός του Νίνιο θα σκοτώσουν τον φύλακα της αποθήκης όπου φυλάσσονται το χρηματοκιβώτιο με ένα μαχαίρι που ανήκει στον Κουτσίλο και μετά θα εκτελέσει ο Ίντιο τον Κουτσίλο για να φανεί ότι πρόδωσε τη συμμορία, με την ελπίδα ότι όλοι θα σκοτώνουν ο ένας τον άλλον, έτσι ώστε να μπορεί να μοιράσει τα χρήματα μόνο μεταξύ του Νίνιο και του εαυτό του.
Τελικά ο Μάνκο θα σκοτώσει όλους τους ληστές και ο Μόρτιμερ θα φωνάξει τον Ίντιο όπου θα του αποκαλύψει το πλήρες όνομα του. Ο Μόρτιμερ θα σκοτώσει τον Γκρόκυ καθώς θα τρέχει να καλυφθεί αλλά αφοπλίζεται στη συνέχεια από τον Ίντιο που παίζει την μουσική από το ρολόι τσέπης του. Ο Ίντιο αμφισβητεί τον Μόρτιμερ και του λέει να προσπαθήσει να ξαναπάρει το όπλο του και να τον σκοτώσει πρότου τελειώσει η μουσική. Αλλά, όπως τελειώνει η μουσική, η ίδια μελωδία ξεκινά από το ίδιο ρολόι τσέπης που έχει ο Μάνκο και το οποίο προηγουμένως είχε κλέψει από  τον Μόρτιμερ. Ο Μάνκο δίνει τη δική του ζώνη με το πιστόλι στον Μόρτιμερ, λέγοντας:«Τώρα μπορούμε να ξεκινήσουμε». Η μουσική παίζει και μόλις ολοκληρωθεί ο Μόρτιμερ πυροβολεί πρώτος, σκοτώνοντας τον Ίντιο. Ο Μόρτιμερ θα πάρει το ρολόι από τον Ελ Ίντιο και ο Μάνκο παρατηρεί μια ομοιότητα του Μόρτιμερ με τη γυναίκα στις φωτογραφίες των ρολογιών. Τότε ο Μόρτιμερ αποκαλύπτει ότι είναι ο αδελφός της και ότι πήρε την εκδίκηση του, λέγοντας στον Μάνκο ότι παραιτείται από τις αμοιβές των επικηρυγμένων. Ο Μάνκο πετάει τα πτώματα του Ίντιο και των άλλων ληστών σε ένα κάρο και στο τέλος πηγαίνει και στην κρυψώνα για να πάρει και τα κλεμμένα χρήματα από την ληστεία της τράπεζας του Ελ Πάσο.
Ανάπτυξη
Μετά την επιτυχία στο box office της πρώτης ταινίας της Τριλογίας Για μια Χούφτα Δολάρια στην Ιταλία, ο σκηνοθέτης Σέρτζιο Λεόνε και ο νέος παραγωγός του, Αλμπέρτο Γκριμάλντι, ήθελαν να ξεκινήσουν την παραγωγή μιας σειράς, αλλά έπρεπε να κάνουν τον Κλιντ Ίστγουντ να συμφωνήσει να πρωταγωνιστήσει σε αυτή. Ο Ίστγουντ δεν ήταν έτοιμος να δεσμευτεί για μια δεύτερη ταινία καθώς δεν είχε δει καν την πρώτη. Γρήγορα, ο Λεόνε έσπευσε μια δημιουργήσει το προσχέδιο του σεναρίου της Μονομαχίας στο Ελ Πάσο. Το κοινό μπορεί να μην καταλαβαίνει ιταλικά, αλλά από άποψη στυλ και δράσης, η ταινία ήταν καλή. «Όλοι το απόλαυσαν όσο ήταν στα Αγγλικά», υπενθύμισε ο Ίστγουντ. Ο Τσαρλς Μπρόνσον προσεγγίστηκε ξανά για να πάρει τον πρωταγωνιστικό ρόλο, αλλά τον απέρριψε, αναφέροντας ότι το σενάριο της συνέχειας ήταν σαν την πρώτη ταινία. Αντ 'αυτού, ο Λι Βαν Κλιφ δέχτηκε να πάρει πάλι ρόλο στη ταινία. Ο Ίστγουντ έλαβε 50.000 δολάρια αμοιβή, ενώ ο Λι Βαν Κλιφ έλαβε 17.000 δολάρια.
Ο σεναριογράφος Λουτσιάνο Βιτσεντζόνι έγραψε το σενάριο για την ταινία σε εννέα ημέρες.. Ωστόσο, ο Λεόνε ήταν δυσαρεστημένος με μέρος του διαλόγων του σεναρίου, και προσέλαβε τον Σέρτζιο Ντονάτι για να εργαστεί ως μη αναγνωρισμένος σεναριογράφος.
Μουσική
Η μουσική σύνθεση της ταινίας έγινε από τον Ένιο Μορικόνε, ο οποίος είχε προηγουμένως συνεργαστεί με τον Λεόνε στη πρώτη ταινία της Τριλογίας. Κάτω από τη ρητή κατεύθυνση του Λεόνε, ο Μορικόνε άρχισε να γράφει την μουσική πριν ακόμη ξεκινήσει η παραγωγή, καθώς ο Λεόνε έκανε σκηνές συχνά με την μουσική να ακούγεται. Η μουσική είναι αξιοσημείωτη για το μείγμα της μέσω ενός επαναλαμβανόμενου μοτίβου που προέρχεται από τα ίδια ρολόγια τσέπης που ανήκουν στους Ελ Ίντιο και του Μόρτιμερ. «Η μουσική που παράγει το ρολόι μεταφέρει τη σκέψη σου σε διαφορετικό μέρος», δήλωσε ο Μορικόνε. «Ο ίδιος ο χαρακτήρας βγαίνει μέσα από το ρολόι, αλλά σε διαφορετική κατάσταση κάθε φορά που εμφανίζεται».
Ένα άλμπουμ soundtrack κυκλοφόρησε αρχικά στην Ιταλία από την RCA Italiana. Στις Ηνωμένες Πολιτείες, ο Χιούγκο Μοντενέγκρο κυκλοφόρησε μια διασκευή όπως και οι Μπίλι Στρέιντζ και Λερόι Χολμς που κυκλοφόρησαν μια διασκευή του soundtrack με την αυθεντική αμερικανική αφίσα.
Στην κριτική του για την μουσική της ταινίας ο Μπρους Έλντερ από το AllMusic αναφέρει πως: «Η RCA Records αντιμετώπισε ένα πρόβλημα στα τέλη της δεκαετίας του 1960, γύρω από τη μουσική του Ένιο Μορικόνε από τα γουέστερν του "Ανθρώπου Χωρίς Όνομα" του Σέρτζιο Λεόνε με πρωταγωνιστή τον Κλιντ Ίστγουντ. Το πρώτο, «Για μια χούφτα δολάρια», είχε αποδώσει ένα επιτυχημένο μουσικό άλμπουμ όταν κυκλοφόρησε στην Αμερική το 1967, παρά το γεγονός ότι ο Μορικόνε είχε ηχογραφήσει μόνο 14 λεπτά μουσικής για αυτό. Υπήρχε ζήτηση για ένα soundtrack LP από τη δεύτερη ταινία, ειδικά μετά την επιτυχία της United Artists Records της κυκλοφορία του soundtrack από την τρίτη ταινία της τριλογίας, Ο «Καλός, ο Κακός και ο Άσχημος». Το πρόβλημα ήταν ότι ο Μορικόνε είχε ηχογραφήσει μόνο 14 λεπτά μουσικής από την «Μονομαχία στο Ελ Πάσο». Ως αποτέλεσμα, συγκέντρωσαν ένα soundtrack στη Μονομαχία στο Ελ Πάσο, το οποίο περιελάμβανε τα έξι μουσικά κομμάτια από εκείνη την ταινία και επανέλαβε τα έξι πρωτότυπα κομμάτια από το Για μια χούφτα δολάρια. Όλα ακούγονται καλά και είναι ενδιαφέρον να ακούσουμε τον συνθέτη να προσθέτει τον ήχο ενός όμποε στη διακριτική του χρήση της τρομπέτας, της κιθάρας και του σφυρίγματος σε έναν νέο και στοιχειωτικό μελωδικό καμβά μουσικών τοπίων. Δεν υπάρχουν σημειώσεις, αλίμονο, αλλά το άλμπουμ είναι απολαυστικό όσο πάει».
Box office
H Μονομαχία στο Ελ Πάσο κυκλοφόρησε στην Ισπανία στις 17 Αυγούστου 1966 με τίτλο La muerte tenía un prio και έγινε η ταινία με τις υψηλότερες πωλήσεις όλων των εποχών με μεικτά έσοδα 272 εκατομμύρια πεσέτες. Επίσης ήταν η έβδομη πιο δημοφιλής ταινία στο γαλλικό box office το 1966.
Στις Ηνωμένες Πολιτείες, η ταινία έκανε πρεμιέρα στις 10 Μαΐου 1967, τέσσερις μήνες μετά την κυκλοφορία του Για μια Χούφτα Δολάρια (A Fistful of Dollars), κερδίζοντας 5 εκατομμύρια δολάρια.
Κριτικές
Ο Ρότζερ Ίμπερτ των Chicago Sun-Times περιέγραψε την ταινία ως «ένα μεγάλο παλιό γουέστερν κλισέ μετά το άλλο» και είπε ότι «αποτελείται από καταστάσεις και όχι από πλοκές». Ο πλατωνικός χαρακτήρας του Άντρα Χωρίς Όνομα αμέσως έδειξε να είναι ανοιχτός στην παρωδία και ένα μια τέτοια ακολούθησε το ίδιο έτος με το τίτλο For a Few Dollars Less (1966) του Λάντο Μπουζάνκα.
Από τότε η ταινία έχει αυξηθεί σε δημοτικότητα, ενώ παράλληλα κερδίζει πιο θετικά σχόλια από τους σύγχρονους κριτικούς. Ο ιστότοπος Rotten Tomatoes συλλογής κριτικών, δίνει βαθμολογία (Ιουνίος 2021) θετικής έγκρισης 92% βασισμένες σε 36 κριτικές με μέσο όρο 8/10. Η κριτική συναίνεση του ιστότοπου αναφέρει: «Με τον Κλιντ Ίστγουντ στον πρωταγωνιστικό ρόλο, τον Ένιο Μορικόνε στη μουσική και την κομψή σκηνοθεσία του Σέρτζιο Λεόνε, η Μονομαχία στο Ελ Πάσο κερδίζει την αναγνώρισή της ως κλασική του είδους».
Εξωτερικοί συνδέσμοι
Κατηγορία:Ταινίες γουέστερν Κατηγορία:Ταινίες σε σκηνοθεσία Σέρτζιο Λεόνε Κατηγορία:Ταινίες με μουσική σύνθεση Ένιο Μορικόνε Κατηγορία:Ταινίες του 1965 Κατηγορία:Ταινίες σε παραγωγή Αλμπέρτο Γκριμάλντι Κατηγορία:Ταινίες γυρισμένες στην Αλμερία Κατηγορία:Ιταλικές ταινίες Κατηγορία:Αγγλόφωνες ταινίες Κατηγορία:Ιταλόφωνες ταινίες Κατηγορία:Ταινίες τοποθετημένες στο Τέξας Κατηγορία:Ταινίες σε σενάριο Σέρτζιο Λεόνε Κατηγορία:Ταινίες γυρισμένες στην Τσινετσιτά
Κουρμπάνι
Το κουρμπάνι (ή κουρπάνι) είναι ένα παλαιό έθιμο του ευρύτερου ελλαδικού χώρου και διατηρείται σήμερα στον ελληνικό και τουρκικό πολιτισμό. Βασικά συνίσταται στο τελετουργικό σφάξιμο και μαγείρεμα ενός αρνιού, μοσχαριού, ταύρου ή αγελάδας. Για τους χριστιανούς συνήθως συνδέεται με την εορτή του Αγίου Γεωργίου. Το κρέας καταναλώνεται από τους πιστούς που έχουν προσέλθει στη γιορτή του αγίου. Ανάλογο έθιμο τηρείται και από τους Τούρκους με αφορμή διάφορες εορτές ή περιστάσεις, περιλαμβανομένης της εορτής του Αγίου Γεωργίου.
Ιστορική έρευνα
Οι τελετές θυσίας ζώων είναι αρχαιοελληνικό έθιμο που διατηρήθηκε σε πολλές περιοχές, και ιδίως στη Θράκη, ακόμα και μετά τον εκχριστιανισμό των Ελλήνων. Μάλιστα συνδυάστηκαν με γιορτές αγίων κατά τη βυζαντινή περίοδο, παρά τις απαγορεύσεις της Ελληνορθόδοξης Εκκλησίας. Το έθιμο διατηρήθηκε και επί Τουρκοκρατίας, καθώς οι Τούρκοι επέτρεψαν στους Έλληνες θρησκευτική εκδήλωση ανάλογη με τη δική τους, το "Μπαϊράμι".
Στη Γρίβα του Κιλκίς
Στον προαύλιο χώρο της εκκλησίας του Αγίου Αθανασίου στη Γρίβα Κιλκίς, οι κάτοικοι την ημέρα της Αναλήψεως, γιορτάζουν το κουρμπάνι. Το κουρμπάνι, δηλαδή το συμποσιακό φαγητό κοινής εστιάσεως των χριστιανών, είναι κληρονομικό έθιμο. Σύμφωνα με το έθιμο οι κάτοικοι του χωριού -μια φορά το χρόνο- με κοινή χρηματική συνεισφορά των ή από τάματα των πιστών αποφάσιζαν όλοι μαζί να φτιάξουν φαγητό «περί υγείας» αφιερωμένο στα παιδάκια του χωριού. Οι προσφορές είναι αρνάκια και όλες οι νοικοκυρές του χωριού μαγειρεύουν.
Χρονικό
Η ημέρα ξεκινά στις 08:30 με την Θεία Λειτουργία στο Ναό όπου ευλογείται ο άρτος του κουρμπανιού που προσφέρεται από τις γυναίκες (είτε αυτός αγοράστηκε είτε ζυμώθηκε παραδοσιακά). Έπειτα συγκεντρώνονται 21 ή 27 αρνάκια (…ή από προσφορές ή από συμπληρωματική δωρεά τις εκκλησίας), το λάδι, τα πράσινα κρεμμύδια, το κόκκινο πιπέρι και ο δυόσμος. Αφού σφαχτούν τα αρνάκια, τα τεμαχίζουν και τα μαγειρεύουν σε μεγάλα καζάνια. Στην συνέχεια προσθέτουν τα πράσινα κρεμμύδια, αλάτι, κόκκινο πιπέρι και δυόσμο, ετοιμάζοντας έτσι το «κουρμπάνι». Τα εντόσθια και οι συκωταριές τηγανίζονται χωριστά και στις 12:00 έρχονται τα παιδιά του χωριού να γευματίσουν με τον άρτο που τους μοιράζεται. Στους ήχους της καμπάνας, 3 το μεσημέρι, «ο Ιερέας ευλογεί το φαγητό» δίνοντας έτσι την έναρξη της μοιρασιάς του φαγητού. Στην αρχή οι γυναίκες και τελευταίοι οι άντρες, οι οποίοι και προσφέρουν χρήματα στην εκκλησία εκφράζοντας έτσι και έμπρακτα τις ευχαριστίες τους. Όλοι υπομονετικά περιμένουν την σειρά τους. Η προσέλευση δε όλων των κατοίκων στον αυλόγυρο της εκκλησίας τους δένει και διατηρεί το έθιμο των πατεράδων και των παππούδων μας ζωντανό. Το έθιμο διατηρείται για αιώνες και έφτασε μέχρι την εποχή μας ως μέσον εξασφάλισης των αγαθών και της ίδιας της ζωής. Δεν πρέπει εξάλλου να παραβλέπεται ο ψυχαγωγικός – συμποσιακός χαρακτήρας του κουρμπανιού σε μία εποχή λιτοδίαιτης φτώχιας και στέρησης παλαιοτέρων χρόνων.
Στο Καλαμπάκι της Δράμας
Στο Καλαμπάκι της Δράμας γιορτάζεται κάθε 18 Ιανουαρίου (του Αγίου Αθανασίου). Το έθιμο αυτό το έφεραν οι πρόσφυγες από την Ανατολική Θράκη (Κρυόνερο) κατά τη μετανάστευσή τους τη δεκαετία του 1920. Ο θρύλος αναφέρει πως το έθιμο ξεκίνησε όταν τη περίοδο της σποράς, έκανε στο Κρυόνερο την εμφάνισή του ένα ελάφι, κάτι που θεωρούνταν θεϊκό σημάδι. Οι κάτοικοι του χωριού, αφού άφηναν το ζώο να ξεκουραστεί, στη συνέχεια το έσφαζαν και το μαγείρευαν μαζί με ένα ζωμό από αλεσμένο σιτάρι, το πλιγούρι, που τοποθετούσαν σε μεγάλα καζάνια. Στη συνέχεια, το κουρμπάνι διανεμόταν στους κατοίκους του χωριού δωρεάν και το όλο έθιμο συμπλήρωναν εορταστικές εκδηλώσεις. Μία χρονιά, οι κάτοικοι δεν άφησαν το ζώο να ξεκουραστεί και έκτοτε δεν κατέβηκε ξανά. Από τότε συνέχισαν την παράδοση σφάζοντας αγελάδες. Τα υλικά για το κουρμπάνι (κρέας, σιτάρι) μαζεύονται από τους κατοίκους του χωριού αφιλοκερδώς. Στη σύγχρονη εποχή, το κουρμπάνι αποτελεί αναπόσπαστο κομμάτι της παράδοσης της περιοχής του Καλαμπακίου και εορτάζεται πλέον με διήμερες εκδηλώσεις που τραβούν το ενδιαφέρον του κόσμου από τον νομό Δράμας και όχι μόνο.
Παραπομπές
Κατηγορία:Θρησκευτικά έθιμα Κατηγορία:Θυσία ζώων
Μαρία Κυράτζα
Η Κυράτζα Μαρία (βουλγαρικά: Кераца-Мария, 1348 - 1404) ήταν κόρη του Βούλγαρου τσάρου Ιβάν Αλεξάνδρου από τον οίκο των Σισμάν και της δεύτερης συζύγου του Θεοδώρας. Γεννήθηκε το 1348 στην πατρίδα της και απεβίωσε το 1404 στη Θράκη. Υπήρξε σύζυγος του Ανδρονίκου Δ', Αυτοκράτορα της Βυζαντινής Αυτοκρατορίας.
Στο πλευρό του Ανδρονίκου Δ΄
Στις 17 Αυγούστου 1355 η μόλις επτάχρονη Μαρία αποφασίστηκε να νυμφευτεί το συνομήλικό της διάδοχο-συναυτοκράτορα, για πολιτικούς λόγους. Για να συναφθεί όμως ένας τέτοιος αρραβώνας και γάμος απαραίτητη ήταν η έγκριση από το Πατριαρχείο Κωνσταντινούπολης, οπότε χρειάστηκε ειδική συνοδική απόφαση, ώστε να υπάρχει και η συγκατάθεση της Εκκλησίας. Έτσι, το Πατριαρχείο ευλόγησε το συνοικέσιο, αφού γίνεται προς κοινό όφελος των χριστιανών. Η επιχειρούμενη βέβαια βυζαντινοβουλγαρική συμμαχία δεν τελεσφόρησε, με αποτέλεσμα το 1364 να οδηγηθούν τα κράτη σε ένοπλη σύγκρουση. Αργότερα, το 1373, την εντοπίζουμε έγκλειστη σε φυλακή μαζί με τον επαναστατημένο Ανδρόνικο και το μικρό γιο τους, Ιωάννη, οι οποίοι τιμωρήθηκαν με -μερική, τελικά- τύφλωση εξαιτίας του αποτυχημένου πραξικοπήματος του Ανδρονίκου. Πρώτα φυλακίζονται στον Πύργο του Ανεμά και στη συνέχεια στη Μονή Καυλέως, συνολικά τρία έτη. Η απόδραση έρχεται ως επακόλουθο των καλών σχέσεων του σφετεριστή με τους Γενουάτες, αλλά επίσης είναι αξιομνημόνευτη η διαρκής φροντίδα της Μαρίας προς τους πάσχοντες οφθαλμολογικά άντρες, το σύζυγο και το γιο, που θεραπεύονται χάρη και σε κάποια αλοιφή από τους Γενοβέζους. Το 1376, λοιπόν, ακολουθεί τον Ανδρόνικο στο Παλάτιον, όντες οι δυο τους πλέον το αυτοκρατορικό ζεύγος (για τα επόμενα τρία χρόνια), μιας και ο σύζυγος της Μαρίας είχε καταλάβει την εξουσία εκδιώκοντας τον πατέρα και το μικρότερο αδελφό του.
Μετά το θάνατο του Ανδρονίκου Δ΄
Ο αιφνίδιος θάνατος του πρωτότοκου γιου του Ιωάννη αναγκάζει τη χήρα του, πλέον, να αναλάβει την προστασία του διαδόχου Ιωάννη. Όταν ο τελευταίος αποσύρεται εξαναγκαστικά στη Σηλυβρία, ως τιμωρία για την πραξικοπηματική κατάληψη της Κων/πολης για μερικούς μήνες το 1390, τον ακολουθεί εκεί, όμως την περίοδο 1399-1402 επανέρχεται στην Πόλη με το γιο της που αντικαθιστά προσωρινά το Μανουήλ. Τελικά κείρεται μοναχή και πεθαίνει λίγο μετά το 1404.
Βιβλιογραφία
Κατηγορία:Βούλγαροι ευγενείς Κατηγορία:Σύζυγοι Βυζαντινών Αυτοκρατόρων Κατηγορία:Οίκος του Σρατσιμίρ Κατηγορία:Βουλγάρες πριγκίπισσες
Κατάλογος πρωθυπουργών της Ιαπωνίας
Ο Πρωθυπουργός της Ιαπωνίας είναι ο αρχηγός του εκτελεστικού της κυβέρνησης της Ιαπωνίας και αρχηγός του υπουργικού συμβουλίου της χώρας. Αυτός είναι ένας κατάλογος πρωθυπουργών της Ιαπωνίας, συμπεριλαμβανομένων εκείνων της Αυτοκρατορίας της Ιαπωνίας, από τη στιγμή που ο πρώτος Ιάπωνας πρωθυπουργός (με τη σύγχρονη έννοια), ο Ιτό Χιρομπούμι ανέλαβε τα καθήκοντά του το 1885, μέχρι σήμερα. Σημερινός πρωθυπουργός είναι ο Φουμίο Κισίντα. Αυτοί οι πρωθυπουργοί βάσει του Συντάγματος Μέιτζι είχαν εντολή από τον Αυτοκράτορα. Οι «εκλογικές εντολές» που εμφανίζονται αφορούν την κατώτερη βουλή της Αυτοκρατορικής Δίαιτας που δεν ήταν συνταγματικά εγγυημένο ότι θα επηρέαζε τον διορισμό του Πρωθυπουργού.
Υπουργός της Δεξιάς
Το αξίωμα του Daijō-daijin καταργήθηκε τον Δεκέμβριο του 1885 με το διορισμό του Ιτό Χιρομπούμι στη νέα θέση του πρωθυπουργού.
Παραπομπές
Πρωθ *
Τουρκικές βουλευτικές εκλογές 1954
Οι βουλευτικές εκλογές του 1954 στην Τουρκία διεξήχθησαν στις 2 Μαΐου για την ανάδειξη των μελών της 10ης κοινοβουλευτικής περίοδου της Μεγάλης Τουρκικής Εθνοσυνέλευσης. Με έμμεσες εκλογές αναδείχθηκε και ο Τζελάλ Μπαγιάρ στην δεύτερη θητεία του ως Πρόεδρος της Δημοκρατίας.
Σύμφωνα με την αναθεώρηση του εκλογικού νόμου 5545 που έγινε τον Φεβρουάριο του 1954, οι εκλογικοί κατάλογοι τακτοποιήθηκαν και ανανεώθηκαν, όλα τα κόμματα απέκτησαν αντίγραφα των εκλογικών καταλόγων, συγκροτήθηκε Ανωτάτη Εκλογική Επιτροπή για την εξέταση ενστάσεων και γενικά η διαδικασία εκσυγχρονίστηκε κατά τον τρόπο των δυτικών κρατών. Το Ρεπουμπλικανικό Λαϊκό Κόμμα ζήτησε την αλλαγή του εκλογικού νόμου σε αναλογικότερο σύστημα, ωστόσο κάτι τέτοιο δεν ενεκρίθη από τη πλειοψηφία της Εθνοσυνέλευσης. Το ΡΛΚ εξάλλου ήταν εκείνο που είχε εισάγει το πλειοψηφικό σύστημα στις εκλογές του 1946, υπολογίζοντας στην κατάκτηση της νίκης.
Η άνοδος στο βιοτικό επίπεδο του μέσου πολίτη, οι διακοπές μετ'αποδοχών για τους μισθωτούς, η αύξηση της αγροτικής παραγωγής, η χρηματοδότηση της υγείας και της εκπαίδευσης, η κατασκευή μεγάλων έργων υποδομής, η άνοδος των εγχώριων βιομηχανιών ζάχαρης και τσιμέντου, τα περισσότερα εκ των οποίων ήταν αποτέλεσμα της οικονομικής βοήθειας των ΗΠΑ μέσω του Σχεδίου Μάρσαλ, είχαν τον αντίκτυπό τους στην κάλπη, δίνοντας στο κόμμα πρωτοφανή εκλογικά ποσοστά. Το κόμμα νίκησε με 58,42%, ποσοστό που δεν έχει πάρει κανένα άλλο κόμμα μέχρι σήμερα.
Σημειώσεις
<references group="σημ." />
1954
Κώστας Περρίκος
Τα πρώτα Χρόνια
Γεννήθηκε στην Καλλιμασιά της Χίου, τελείωσε το Δημοτικό Σχολείο και εγκαταστάθηκε στην Αλεξάνδρεια της Αιγύπτου όπου αποφοίτησε από το Γυμνάσιο. Το 1925 επέστρεψε στην Ελλάδα για να εκπληρώσει τη στρατιωτική του θητεία, ενώ τον επόμενο χρόνο εγγράφηκε στη Στρατιωτική Σχολή Αεροπορίας στο Σέδες Θεσσαλονίκης όπου και αποφοίτησε με τον βαθμό του Ανθυποσμηναγού. Ήταν παντρεμένος με την Μαρία Δεληγιώργη και είχε αποκτήσει τρία παιδιά. Αποτάχθηκε από την Πολεμική Αεροπορία, επειδή με σειρά άρθρων του στην εφημερίδα Εστία είχε ασκήσει κριτική στην πολιτική και στρατιωτική ηγεσία, αν και είχε αθωωθεί δικαστικά, καθώς και για συμμετοχή στο κίνημα του 1935.
Οργάνωση της ΠΕΑΝ
Αρχικώς ίδρυσε την Στρατιά Σκλαβωμένων Νικητών, ενώ την 1η Οκτωβρίου 1941 μετονομάστηκε σε ΠΕΑΝ. Μια από τις σπουδαιότερες αντιστασιακές ενέργειες που έγιναν στην Αθήνα ήταν η ανατίναξη της εθνικοσοσιαλιστικής οργάνωσης ΕΣΠΟ στις 20 Σεπτεμβρίου 1942, που στρατολογούσε Έλληνες για λογαριασμό του πολυεθνικού τμήματος των Waffen SS.
Εκτέλεση
Στις 11 Νοεμβρίου 1942, ο Κώστας Περρίκος με 12 συναγωνιστές του συλλαμβάνονται -κατόπιν προδοσίας- σ’ ένα από τα κρησφύγετα της οργάνωσης στην Καλλιθέα. Ένα μήνα αργότερα ο Κώστας Περρίκος καταδικάζεται από Γερμανικό Στρατοδικείο της Αθήνας τρις εις θάνατο και 15ετή ειρκτή και μεταφέρεται στις φυλακές Αβέρωφ. Το πρωί της 4ης Φεβρουαρίου 1943 οδηγήθηκε στο Σκοπευτήριο Καισαριανής όπου και εκτελέστηκε. Μετά το θάνατό του το Υπουργείο Αεροπορίας τον προήγαγε στο βαθμό του Αντισμηνάρχου επ’ ανδραγαθία.
Στις 2 Σεπτεμβρίου 1987 έγιναν τα αποκαλυπτήρια της προτομής του Κώστα Περρίκου στην οδό Γλάδστωνος, όπου και το κτίριο της ΕΣΠΟ. Ο γιος του Δημήτρης, ως επιθεωρητής όπλων του ΟΗΕ συμμετείχε στις έρευνες για πυρηνικά όπλα στο Ιράκ.
Παραπομπές
Κατηγορία:Έλληνες αντιστασιακοί Κατηγορία:Εκτελεσθέντες αντιστασιακοί Κατηγορία:Σαμποτάζ Κατηγορία:Αντιστασιακοί του Β΄ Παγκοσμίου Πολέμου Κατηγορία:Μέλη της ΠΕΑΝ Κατηγορία:Βενιζελισμός
Πούβλιος Λέντουλος
Πούβλιος Λέντουλος είναι το όνομα που χρησιμοποιήθηκε στην υπογραφή μιας επιστολής, στην οποία ο υπογράφων ως κυβερνήτης της Ιερουσαλήμ (φερόμενος ως προκάτοχος του Ποντίου Πιλάτου στη διοίκηση της ρωμαϊκής επαρχίας της Ιουδαίας) ενημερώνει τη ρωμαϊκή Σύγκλητο (ή τον ίδιο τον Αυτοκράτορα) για την περίπτωση του Ιησού Χριστού.
Γνησιότητα
Το όνομα Πούβλιος Λέντουλος (Λατινικά: Publius Lentulus, παραφρασμένο και ως Πουβέλιος Λεόντιος) δανείστηκε από ρωμαϊκή οικογένεια πατρικίων του 1ου αιώνα π.Χ. και δόθηκε σε ένα πλασματικό πρόσωπο, καθώς η επιστολή την οποία υπογράφει είναι πλαστή στο σύνολό της για μια σειρά από λόγους:
- Η προσφώνηση: Ένας Ρωμαίος κυβερνήτης δεν θα απευθυνόταν στη Σύγκλητο (ή τον Αυτοκράτορα) με τον τρόπο που γίνεται στην εν λόγω επιστολή.
- Η φρασεολογία: Ένας Ρωμαίος συγγραφέας δεν θα χρησιμοποιούσε εβραϊκά ιδιώματα (π.χ. “υιοί των ανθρώπων”).
- Η γλώσσα: Η επιστολή έχει χαρακτηριστικά μεταφρασμένου κειμένου από τα Ελληνικά στα Λατινικά, ώστε δεν μπορεί να απευθύνεται σε Ρωμαίους.
- Η αναλογία: Δεν δικαιολογείται το μεγαλύτερο μέρος της ενημέρωσης για ένα άτομο να επικεντρώνεται σε λεπτομέρειες της εξωτερικής του εμφάνισης, σαν να ήταν περιγραφή έργου τέχνης.
- Το ύφος: Δεν δικαιολογείται η χρησιμοποίηση κοσμητικών επιθέτων υποκειμενικής αξίας, σαν να ήταν λογοτεχνικό έργο.
- Η διασταύρωση: Η επιστολή επικαλείται μαρτυρίες τρίτων, πράγμα που σημαίνει ότι δεν εκφράζει απαραίτητα την προσωπική άποψη του συντάκτη, ώστε θα μπορούσε να ειπωθεί ότι, ναι μεν η υπογραφή είναι πλαστή, όμως οι μαρτυρίες είναι αληθινές. Αλλά και αυτό αποκλείεται, επειδή η περιγραφή του Ιησού δεν συνάδει με καμία σχετική αναφορά στα βιβλία της Αγίας Γραφής (π.χ. Ησαΐας 53:2 "ουκ είχεν είδος ουδέ κάλλος"). Αν και αυτό κατά πολλούς δεν ισχύει ως προς την εμφάνιση Τού Χριστού, αλλά κατά τον εξευτελισμό της ημέρας των παθών.
Προέλευση
Η επιστολή τυπώθηκε πρώτη φορά στο “Η Ζωή του Χριστού”, του Λουδόλφου της Σαξονίας (Κολονία, 1474) και μετά στο “Εισαγωγή στα έργα του Άγ. Άνσελμ” (Νυρεμβέργη, 1491). Όμως δεν είναι έργο ούτε του Άγ. Άνσελμ, ούτε του Λουδόλφου. Σύμφωνα με το χειρόγραφο της Ιένης, κάποιος Τζιάκομο Κολόνα βρήκε την επιστολή το 1421 σε ένα ρωμαϊκό έγγραφο που στάλθηκε από τη Ρώμη στην Κωνσταντινούπολη. Πιθανότατα γράφτηκε αρχικά στα Ελληνικά και μεταφράστηκε στα Λατινικά κατά τη διάρκεια του 13ου ή 14ου αιώνα, αν και έλαβε την παρούσα μορφή του στα χέρια ενός Ανθρωπιστή του 15ου ή 16ου αιώνα.
Ο Friedrich Münter ("Die Sinnbilder und Kunstvorstellungen der alten Christen", Altona, 1825, σελ. 9) υποστηρίζει ότι μπορεί να ανατρέξει την προέλευση της επιστολής μέχρι την περίοδο του Διοκλητιανού, πράγμα που αμφισβητείται.
Η Επιστολή
Μια εκδοχή της υποτιθέμενης επιστολής σε μετάφραση είναι η εξής:
ΤΙ ΛΕΓΕΙ ΠΕΡΙ ΤΟΥ ΙΗΣΟΥ ΑΡΧΑΙΩΝ ΚΕΙΜΕΝΩΝ
Επιστολή γραμμένη εις την Λατινικήν επί παπύρου που ευρίσκεται εις το μουσείον της βιβλιοθήκης των Λαζαρινών της Ρώμης, την οποίαν έστειλεν ο προκάτοχος του Ποντίου Πιλάτου, Πουβέλιος Λεόντιος, προς τον Καίσαρα της Ρώμης.-
ΑΚΡΙΒΕΣ ΑΝΤΙΓΡΑΦΟΝ
Ήκουσα, ώ Καίσαρ, ότι επιθυμείς να μάθης, ό,τι σοι γράφω νυν περί ανθρώπου, δηλαδή λίαν εναρέτου, καλουμένου Ιησού Χριστού. Ενώ ο λαός θεωρεί αυτόν θεόν, οι δε μαθηταί αυτού λέγουσιν ότι είναι Υιός Θεού, του Δημιουργού του ουρανού και της γης και παντός ότι εν αυτοίς ευρίσκεται και υπάρχει.
Τη αληθεία, ώ Καίσαρ, ακούονται καθ' έκαστην θαυμαστά πράγματα περί του ανθρώπου τούτου. Ανεγείρει νεκρούς και θεραπεύει ασθενείς δια μίας λέξεως. Είναι ανήρ αναστήματος μετρίου, καλός την όψιν και μεγαλοπρέπειαν περιβεβλημένος, ιδίως κατά το πρόσωπον, ούτως ώστε όσοι ατενίζωσι αυτόν αναγκάζωνται να αγαπώσι και να φοβώνται αυτόν.
Έχει την κόμην μέχρι των ώτων χρώματος καρύου, εκείθεν μέχρι των ωμοπλατών κρεόχρουν αλλά μάλλον στιλπνήν, διχάζεται δε αυτή εν τω μέσω κατά το σύστημα των Ναζωραίων.
Το μέτωπόν του είναι λείον, το πρόσωπόν του άνευ ρυτίδων ή κηλίδος, η ρις αυτού και τα χείλη κανονικότατα. Το γένειον πυκνόν και χρώματος του αυτού ως η κόμη, δεν είναι μακρόν και διχάζεται εις το μέσον. Το βλέμμα του είναι σοβαρόν και εμποιεί φόβον, έχει δε δύναμιν ηλιακής ακτίνος. Ουδείς δύναται να προσείδη αυτόν ατενώς. Όταν επιτιμά εμποιεί φόβον, όταν δε πονεί τότε κλαίει. Είναι αξιαγάπητος και χαριής μετά σοβαρότητος. Λέγουσι ότι ουδέποτε ώφθη γελών αλλά πλειστάκις κλαίων. Έχει ωραίας τας χείρας και τους βραχίονας, εν τη συνομιλία του ευαρεστεί πάντας. Δυσκόλως εμφανίζεται αλλά όταν εμφανισθή σου φέρεται μετριοφρόνως και έχει το ωραιότερον παράστημα του κόσμου. Είναι δε ωραίος ως και η μήτηρ αυτού, ήτις εισί η ωραιοτέρα γυνή εξ όσων εθεάθησαν εις ταύτα τα μέρη.
Εάν όμως, η Σεβαστή Σου Μεγαλειότης, ώ Καίσαρ, ποθεί να ίδει αυτόν, ως μοι έγραφες άλλοτε, γνώρισόν μοι τούτο, ίνα αποστείλω αυτόν πάραυτα. Καίτοι δε ουδέποτε εσπούδασε τι, είναι κάτοχος πάσης γλώσσης και πάσης επιστήμης. Περιπατεί ανυπόδητος και ασκεπής την κεφαλήν, πολλοί βλέποντες αυτόν γελώσιν, αλλά όταν εμφαίνεται ενώπιον αυτών τρέμωσι και θαυμάζωσιν αυτόν. Λέγουσι ότι ουδέποτε άνθρωπος ως ούτος ενεφανίσθη εις ταύτα τα μέρη. Τη αληθεία ως μοι λέγουσιν οι Εβραίοι, ουδέποτε εκηρύχθη η διδασκαλία αυτού. Πολλοί δε των Ιουδαίων θεωρούσιν αυτόν Θεόν. Άλλοι πάλι μοι λέγουσιν ότι είναι εχθρός της Σης Μεγαλειότητος, ώ Καίσαρ.
Πολύ με παραινούσιν οι μοχθηροί ούτοι Εβραίοι.
Λέγουσιν οτί ουδέποτε δυσηρέστησεν τινά, αλλά μάλλον το αγαθόν εποίησεν. Όλοι όσοι γνωρίζωσιν αυτόν λέγουσιν ότι ευηρεστήθησαν παρ' αυτού. Εν τούτοις, ώ Καίσαρ, είμαι πρόθυμος να υπακούσω την Σην Μεγαλείοτητα εις ότι μοι διατάξει.
Εν Ιερουσαλήμ Ινδικτίωνος 7ης Σελήνης Ι
Πουβέλιος Λεόντιος - Διοικητής Ιουδαίας.
Πηγές
Το παρόν άρθρο βασίζεται κυρίως στην εξής (πλέον κοινόχρηστη) δημοσίευση: Herbermann, Charles, ed (1913). "Publius Lentulus". Catholic Encyclopedia. Robert Appleton Company.
Κατηγορία:Φανταστικοί χαρακτήρες
Τιτάνες
μικρογραφία|δεξιά|250px|Η πτώση των Τιτάνων ([[Cornelis van Haarlem, 1588).]] Οι Τιτάνες ήταν φυλή υπερφυσικών όντων της αρχαίας ελληνικής μυθολογίας, αποτελούμενη από ισχυρές θεότητες, που γεννήθηκαν από τη Γαία και τον Ουρανό και κυβέρνησαν την περίοδο της Χρυσής Εποχής. Ο Όμηρος αναφέρει τρεις Τιτάνες, τον Κρόνο, τη Ρέα και τον Ιαπετό, οι οποίοι ήταν τέκνα του Ουρανού και της Τηθύος. Όλοι οι Τιτάνες, κάτοικοι του Ουρανού, ονομάζονταν και Ουρανίδες (Ουρανίωνες).
Τιτανομαχία
μικρογραφία|δεξιά|250px|Τιτάν στον Τάρταρο (γλυπτό, Μουσείο του Λούβρου).
Οι Έλληνες των κλασικών χρόνων γνώριζαν αρκετά ποιήματα για τον πόλεμο μεταξύ των θεών και πολλών από τους Τιτάνες. Το κυρίαρχο εξ αυτών και το μοναδικό που έχει διασωθεί ήταν η Θεογονία, που αποδίδεται στον Ησίοδο. Ένα χαμένο έπος με τον τίτλο Τιτανομαχία, το οποίο αποδίδεται στη θρυλική μορφή του τυφλού βάρδου Θάμυρη από τη Θράκη, αναφερόταν σε μία πραγματεία περί μουσικής, που έχει κάποια στιγμή αποδοθεί στον Πλούταρχο. Οι Τιτάνες κατείχαν σημαντικό ρόλο και στα ποιήματα, που αποδίδονται στον Ορφέα. Αν και σώζονται μόνο μικρά μέρη των Ορφικών διηγήσεων, δείχνουν ενδιαφέρουσες διαφορές από την Ησιόδεια παράδοση.
Αυτοί οι ελληνικοί μύθοι για την Τιτανομαχία εντάσσονται σε μια τάξη παρόμοιων μύθων από την Ευρώπη και την Εγγύς Ανατολή, όπου μια γενιά ή ομάδα θεών αντιτίθενται στους κυρίαρχους. Μερικές φορές, οι γηραιότεροι Θεοί εκτοπίζονται. Άλλες φορές οι επαναστάτες χάνουν και είτε εκδιώκονται ολοκληρωτικά από την εξουσία ή ενσωματώνονται στο πάνθεον. Άλλα παραδείγματα μπορούν να συμπεριλάβουν τους πολέμους μεταξύ των Εσίρ με τους Βανίρ και τους Γιοτούν στη Σκανδιναβική μυθολογία, το Βαβυλωνιακό έπος Ενούμα Ελίς, τη Χιττιτική διήγηση «Βασίλειο στον Ουρανό». Το χριστιανικό βιβλίο της Αποκάλυψης, επίσης, περιγράφει έναν «πόλεμο στον ουρανό».
Γενεαλογία
μικρογραφία|δεξιά|190px|Τιτάν, Εθνικό Αρχαιολογικό Μουσείο Αθηνών. Παιδιά της Γαίας και του Ουρανού:
Τέκνα του Ιαπετού και της Ωκεανίδας Κλυμένης:
Τέκνα του Υπερίωνα και της Θείας:
Γενεαλογικό δέντρο
Οι Τιτάνες στον Ησίοδο
Στη Θεογονία του Ησιόδου, οι δώδεκα Τιτάνες ακολουθούν τους Εκατόγχειρες και τους Κύκλωπες ως παιδιά του Ουρανού και της Γαίας:
Ο Ουρανός θεωρεί τον Κρόνο τερατώδη και για αυτό τον φυλακίζει στα έγκατα της γης. Αλλά ο Κρόνος, με τη βοήθεια των Εκατόγχειρων και των Κυκλώπων, επιτίθεται στον πατέρα του, τον ευνουχίζει και γίνεται ο ίδιος βασιλιάς των θεών, με τη Ρέα ως σύζυγό του και βασίλισσα.
Η Ρέα γεννά μια νέα γενιά θεών από τον Κρόνο (θεά Εστία, θεά Δήμητρα, θεά Ήρα, θεός Πλούτωνας και θεός Ποσειδώνας), αλλά από φόβο μήπως τον ανατρέψουν, ο Κρόνος τα καταβροχθίζει. Ο μόνος που διασώζεται είναι ο θεός Δίας: η Ρέα δίνει στον Κρόνο να καταπιεί στη θέση του μία πέτρα τυλιγμένη σε ρούχα, και μεταφέρει τον Δία στην Κρήτη για να τον φυλάνε οι Κουρήτες.
Όταν ο Δίας ενηλικιώνεται, υποτάσσει τον Κρόνο με τη βία και του ανοίγει την κοιλιά για να απελευθερώσει τα αδέλφια του. Αρχίζει, έτσι, ένας πόλεμος μεταξύ των νεώτερων και γηραιότερων θεών, κατά τον οποίο ο Δίας βοηθείται από τους Εκατόγχειρες, τους Κύκλωπες και τους Γίγαντες, οι οποίοι είχαν επανελευθερωθεί από τον Τάρταρο. Μετά από μια μακρά μάχη, ο Δίας νικά και ρίχνει στον Τάρταρο πολλούς από τους Τιτάνες.
Παρ' όλα αυτά, οι γηραιότεροι θεοί αφήνουν το σημάδι τους στον κόσμο. Μερικοί από αυτούς – όπως η Μνημοσύνη, η Ρέα, η Γαία, ο Υπερίων, η Θέμις και η Μήτις – δεν πολέμησαν εναντίον των Ολύμπιων, και διαδραμάτισαν σημαντικό ρόλο στη νέα διοίκηση. Οι Τιτάνες αφήνουν πίσω τους και έναν αριθμό απογόνων, ορισμένοι εκ των οποίων μπορούν να θεωρηθούν, επίσης Τιτάνες, κυρίως οι υιοί του Ιαπετού, Προμηθέας, Επιμηθέας, Άτλας και Μενοίτιος.
Πολλές αρχαίες πηγές ακολουθούν στενά τον Ησίοδο, με μικρές παραλλαγές: ο Απολλόδωρος προσθέτει τη Διώνη ως δεκάτη τρίτη Τιτανίδα.
Οι Τιτάνες σε άλλες ελληνικές πηγές
Ο Ησίοδος ωστόσο δεν ήταν ο τελευταίος, που μίλησε για τους Τιτάνες. Σωζόμενα αποσπάσματα ορφικής ποίησης, ιδιαίτερα, διατηρούν μερικές παραλλαγές του μύθου. , Σε ένα ορφικό κείμενο ο Δίας δεν επιτίθεται απλά βιαίως εναντίον του πατέρα του. Αντιθέτως η Ρέα παραθέτει γεύμα στον Κρόνο ώστε να τον μεθύσει. Ο Δίας τον αλυσοδένει και τον ευνουχίζει. Αντί να σταλεί στον Τάρταρο, ο Κρόνος σέρνεται –ακόμη μεθυσμένος- στη σπηλιά της Νύκτας, όπου συνεχίζει να ονειρεύεται και να προφητεύει για ολόκληρη την αιωνιότητα.
Ένας άλλος μύθος, που αφορά στους Τιτάνες και δεν είναι του Ησιόδου, περιλαμβάνει τον Διόνυσο. Σε κάποια στιγμή της βασιλείας του, ο Δίας αποφασίζει να παραχωρήσει τον θρόνο του για χάρη του βρέφους Διονύσου, που όπως και ο Δίας ως βρέφος φυλασσόταν από τους Κουρήτες. Οι Τιτάνες αποφασίζουν να σφάξουν το παιδί και να διεκδικήσουν τον θρόνο δικό τους. Βάφουν τα πρόσωπά τους με λευκό γύψο, αποσπούν με παιχνίδια την προσοχή του Διονύσου, μετά τον διαμελίζουν και βράζουν και ψήνουν τα μέλη του. Οργισμένος ο Δίας συντρίβει με τον κεραυνό του τους Τιτάνες. Η Αθηνά διατηρεί την καρδιά του σε ένα γύψινο ειδώλιο, από το οποίο δημιουργήθηκε ο Διόνυσος εκ νέου. Αυτή η ιστορία αναφέρεται από τους ποιητές Καλλίμαχο και Νόννο, που αποκαλούν αυτόν τον Διόνυσο «Ζαγρεύς», και επίσης σε έναν αριθμό ορφικών κειμένων.
Αποξυόμενος
Ο Αποξυόμενος είναι εξαίσιο έργο αρχαίας ελληνικής γλυπτικής τέχνης. Αντίγραφά του φιλοξενούνται σε διεθνή μουσεία και στολίζουν δημόσιους και ιδιωτικούς χώρους ανά τον κόσμο. Το πρότυπο ήταν ανδριάντας φιλοτεχνημένος από τον γλύπτη Λύσιππο και αναπαριστά έναν αθλητή την στιγμή που, κατά τη συνήθη τακτική, σκουπίζει την σκόνη, το λάδι και τον ιδρώτα από το δέρμα του χρησιμοποιώντας την στλεγγίδα.
Νικηφόρος Βρυέννιος ο Πρεσβύτερος
Ο Νικηφόρος Βρυέννιος ο πρεσβύτερος ήταν στρατηγός του Βυζαντίου πού συμμετείχε στη μάχη του Μαντζικέρτ στις 26 Αυγούστου 1071. Κατέπνιξε την επανάσταση του δούκα των Παριστρίων Νέστορα, και των Πετσενέγων. Καθαιρέθηκε όμως από την Βυζαντινή αυλή. Το 1077 ανακηρύχτηκε αυτοκράτορας στο Δυρράχιο και κατέλαβε τις δυτικές επαρχίες του κράτους και απείλησε την Κωνσταντινούπολη. Το 1078 ο Νικηφόρος Βοτανειάτης, για να αποφύγει τα δεινά του εμφύλιου πολέμου, έστειλε πρεσβεία προς τον Βρυέννιο, προσφέροντάς του το αξίωμα του Καίσαρα και ζητώντας του να σταματήσει την αντιπαράθεση. Ο Βρυέννιος απέκρουσε τις προτάσεις αυτές, όπως και τις δύο επόμενες πρεσβείες που ακολούθησαν. Ακολούθησε μάχη στην θέση Καλαβρύη της Θράκης. Ο Βρυένιος ηττήθηκε στην πεισματική αυτή μάχη και έπεσε αιχμάλωτος του Αλεξίου Κομνηνού, ο οποίος κατ' εισήγηση του Βορίλου για να τον τιμωρήσει του έβγαλε τα μάτια. Ο Βοτανειάτης όμως τον αποκατέστησε στα κτήματά του, και παρέμεινε ανενόχλητος στην Αδριανούπολη ακόμα και αφού ο Αλέξιος ανήλθε στο θρόνο, ηγήθηκε μάλιστα της άμυνας της πόλης ενάντια σε μία επίθεση των Κουμάνων το 1094/1095. Ο γιος ή εγγονός του, Νικηφόρος Βρυέννιος ο Νεότερος, παντρεύτηκε την Άννα Κομνηνή, κόρη του Αλεξίου, και διακρίθηκε ως στρατηγός και ιστορικός.
Πηγές
Κατηγορία:Βυζαντινοί στρατηγοί
4ος αιώνας
Σημαντικά γεγονότα
04
Αέριο
Η αέρια (φάση) είναι μια από τις τέσσερις (4) θεμελιώδεις καταστάσεις της ύλης. Οι άλλες τρεις (3) είναι η στερεά, η υγρή και η κατάσταση πλάσματος. Στα αέρια τα σωματίδια που τα αποτελούν (άτομα, μόρια ή ιόντα) δεν έχουν καμιά ορισμένη τάξη. Οι διασωματιδιακές δυνάμεις κυμαίνονται από ασθενείς ως σχεδόν αμελητέες. Στην αέρια κατάσταση τα υλικά σώματα δεν έχουν καθορισμένο σχήμα, ούτε ορισμένο όγκο. Το χαρακτηριστικό που διαχωρίζει την αέρια φάση από την υγρή και τη στερεά είναι ο μεγάλος διαχωρισμός των δομικών σωματιδίων της ύλης που την αποτελούν. Τα άχρωμα αέρια είναι συνήθως αόρατα σε ανθρώπινους παρατηρητές. Η αλληλεπίδραση των δομικών σωματιδίων των αερίων με τυχούσα παρουσία εξωτερικών πεδίων δυνάμεων, για παράδειγμα ηλεκτρικών ή βαρυτικών θεωρείται συχνά (σχετικά) αμελητέα. Η αέρια κατάσταση βρίσκεται ανάμεσα στην υγρή κατάσταση και στην κατάσταση πλάσματος. Η κατάσταση πλάσματος αποτελεί ένα υψηλής θερμοκρασίας όριο για τα αέρια. Οριοθετεί το κατώτερο άκρο της κλίμακας θερμοκρασίας που βρίσκονται τα εκφυλισμένα κβαντικά αέρια, που αποκτούν αυξανόμενο ερευνητικό ενδιαφέρον. Τα υψηλής πυκνότητας ατομικά αέρια όταν υπερψύχονται σε εξαιρετικά χαμηλές θερμοκρασίες ταξινομούνται, ανάλογα με τη στατιστική τους συμπεριφορά, είτε ως αέρια Μποζέ (Bose gases), είτε ως αέρια Φέρμι (Fermi gases). Εκτός από τις θεμελιώδεις καταστάσεις της ύλης, υπάρχει και μια συμπληρωματική λίστα με «εξωτικές» καταστάσεις (δείτε το παρακάτω πρότυπο).
Τόσο τα υγρά όσο και τα αέρια ονομάζονται επίσης και «ρευστά».
Στοιχειακά αέρια
Τα μόνα χημικά στοιχεία που έχουν σταθερές διατομικές αλλομορφές που βρίσκονται στην αέρια κατάσταση υπό κανονικές συνθήκες είναι το υδρογόνο (H2), το άζωτο (N2), το οξυγόνο (O2) και επιπλέον δύο από τα αλογόνα, το φθόριο (F2) και το χλώριο (Cl2). Τα αέρια αυτά, μαζί με τα μονοατομικά ευγενή αέρια, δηλαδή το ήλιο (He), το νέον (Ne), το αργό (Ar), το κρυπτό (Kr), το ξένο (Xe) και το ραδόνιο (Rn), ονομάζονται «στοιχειακά αέρια», για να διαχωρίζονται από τις άλλες αέριες ουσίες που αντιστοιχούν σε χημικές ενώσεις.
Φυσικά χαρακτηριστικά
Επειδή τα περισσότερα αέρια είναι δύσκολο να παρατηρηθούν άμεσα περιγράφονται με τη χρήση τεσσάρων φυσικών ιδιοτήτων ή μακροσκοπικών χαρακτηριστικών τους: Αυτά τα τέσσερα χαρακτηριστικά επαναλαμβανόμενα μελετήθηκαν από επιστήμονες όπως ο Ρόμπερτ Μπόιλ (Robert Boyle), ο Ζακ Σαρλ (Jacques Charles), ο Τζων Ντάλτον (John Dalton), ο Ζοζέφ Λουί Γκαι-Λυσάκ (Joseph Gay-Lussac) και ο Αμεντέο Αβογκάντρο (Amedeo Avogadro), για μια ποικιλία αερίων σε διάφορες συνθήκες. Οι λεπτομερειακές τους μελέτες οδήγησαν τελικά σε μια (πρώτη σχετικά γενική) μαθηματική σχέση μεταξύ των παραπάνω αναφερόμενων μακροσκοπικών χαρακτηρισμών, που έμεινε γνωστή ως καταστατική εξίσωση των ιδανικών αερίων (PV = nRT).
Εξωτερικοί σύνδεσμοι
Κατηγορία:Κατάσταση της ύλης
Δήμος Εσπερίων
Ο δήμος περιλάμβανε τα παρακάτω δημοτικά διαμερίσματα και οικισμούς:
Εξωτερικοί σύνδεσμοι
Εσπεριων
Μαξ Ντεκουζί
Ο  Μαξίμ "Μαξ" Ομέρ Ντεκουζί (γαλλικά: Maxime "Max" Omer Decugis) (24 Σεπτεμβρίου 1882 - 6 Σεπτεμβρίου 1978), ήταν Γάλλος αθλητής της αντισφαίρισης και έξι φορές Ολυμπιονίκης.
Ο Ντεκουζί κέρδισε το γαλλικό πρωτάθλημα αντρών το 1903, 1904, 1907, 1908, 1909, 1912, 1913 και 1914 έχοντας χάσει τον τελικό το 1902, 1906, 1920 και το 1923. Επίσης ήταν 14 φορές πρωταθλητής Γαλλίας στο διπλό 1902, 1903, 1904, 1905, 1906, 1907, 1908, 1909, 1910, 1911, 1912, 1913, 1914 και 1920. 7 φορές στο μεικτό 1904, 1905, 1906, 1908, 1909, 1914 και το 1920. Πήρε μέρος σε τρεις ολυμπιακούς αγώνες κατακτώντας 4 χρυσά ένα αργυρό κι ένα χάλκινο.
Ήταν και μία φορά νικητής στο Γουίμπλεντον, το 1911, στο διπλό αντρών με συμπαίκτη τον Αντρέ Γκομπέρ.
Στους Μεσοολυμπιακούς αγώνες του 1906 στην Αθήνα κατέκτησε 3 χρυσά, στο απλό αντρών στον τελικό νίκησε με 3-0 τον επίσης Γάλλο Ζερμό. Στο διπλό αντρών με συμπαίκτη τον Ζερμό νίκησαν με 3-0 το ζευγάρι Κάσδαγλη - Μπαλή και στο μεικτό διπλό με συμπαίκτη την σύζυγο του Μαρί Ντεκουζί νίκησαν με 2-0 το ζευγάρι Μαρίνου - Σημηριώτου.
Στους ολυμπιακούς αγώνες του 1920 στο Αντβέρπ πήρε το χάλκινο μετάλλιο με συμπαίκτη τον Γάλλο Πιέρ Αλμπαράν. Στο διπλό μεικτό κατέκτησε το χρυσό μετάλλιο με συμπαίκτη την Γαλλίδα Σουζάν Λανγκλέν.
Εξωτερικοί σύνδεσμοι
Κατηγορία:Γάλλοι Ολυμπιονίκες Κατηγορία:Γάλλοι αθλητές της αντισφαίρισης Κατηγορία:Νικητές Γαλλικού Όπεν
Κολύμβηση στους Θερινούς Ολυμπιακούς Αγώνες 1896 – 1200 μέτρα ελεύθερο ανδρών
Τα 1200 μέτρα ελεύθερο ανδρών ήταν ένα από τα τέσσερα αγωνίσματα κολύμβησης στο πρόγραμμα των Θερινών Ολυμπιακών Αγώνων του 1896 στην Αθήνα.
Σύνοψη αγωνίσματος
Το τελευταίο χρονολογικά αγώνισμα κολύμβησης, που διεξήχθη στο λιμάνι της Ζέας στις 11 Απριλίου, ήταν και το πιο μεγάλο σε διάρκεια και απόσταση. Αν και είχε κερδίσει νωρίτερα τον αγώνα των 100 μέτρων, ο Ούγγρος Άλφρεντ Χάγιος πήρε μέρος και στα 1200 μέτρα μαζί με οκτώ ακόμη αθλητές. Κέρδισε για μία ακόμη φορά, τερματίζοντας σχεδόν 100 μέτρα πιο μπροστά από τους υπόλοιπους.
Τελική κατάταξη
Τελική κατάταξη σύμφωνα με τον επίσημο ιστότοπο της ΔΟΕ. Επίσης παρατίθενται 17 ακόμα ονόματα κολυμβητών, εκ των οποίων οι 14 Έλληνες, οι οποίοι τελικά δεν ξεκίνησαν τον αγώνα.